
                                    Nr.23/80/2005

AVIZ
asupra proiectului de Lege pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare 

a caselor de locuit din zonele calamitate


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 208 din 6 iunie 2005, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate.



Proiectul de lege a fost avizat favorabil de Consiliul Legislativ, cu nr.482 din 5 mai 2005.



Proiectul de lege a fost adoptat de Senat în şedinţa din 26 mai 2005.



Prin obiectul de reglementare şi conţinutul său, proiectul de lege face parte din categoria legilor ordinare.



Dezbaterea proiectului de lege a avut loc în şedinţa comisiei din data de 7 iunie 2005.



La lucrările comisiei au participat 20 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să avizeze favorabil proiectul de lege cu amendamente admise prevăzute în anexă.



Potrivit prevederilor art.75 din Constituţia României, republicată şi ale art.86 alin.(3) pct.2 din Regulamentul Camerei Deputaţilor, Camera decizională pentru acest proiect de lege este Camera Deputaţilor.

                     PREŞEDINTE,                                     SECRETAR,

                  Dan Ioan Popescu                                   Aurelia Vasile
Anexa

A M E N D A M E N T E    A D M I S E

la proiectul de Lege pentru aprobarea Ordonanţei de urgenţă a Guvernului nr.34/2005 privind 
desemnarea Agenţiei Naţionale pentru Locuinţe să realizeze lucrări de construire 
şi/sau reabilitare a caselor de locuit din zonele calamitate
	Nr.

crt.
	Text OUG nr.34/2005
	Amendamente admise
	Motivaţie

	0
	1
	2
	3

	1.
	______
	LEGE

pentru aprobarea Ordonanţei de urgenţă a Guvernului nr.34/2005 privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate


	

	2.
	______
	Articol unic. – Se aprobă Ordonanţa de urgenţă a Guvernului nr.34 din 5 mai 2005 pentru desemnarea Agenţiei Naţionale pentru Locuinţe să realizeze lucrări de construire şi/sau de reabilitare a caselor  de locuit din zonele calamitate, publicată în Monitorul Oficial al României, Partea I, nr.389 din 9 mai 2005, cu următoarele modificări şi completări:


	

	3.
	ORDONANŢĂ DE URGENŢĂ

privind desemnarea Agenţiei Naţionale pentru Locuinţe să realizeze lucrări de construire şi/sau reabilitare a caselor de locuit din zonele calamitate
	Nemodificat
	


	0
	1
	2
	3

	4.
	În vederea construirii şi/sau reabilitării caselor de locuit din zonele calamitate, precum şi amenajării terenurilor de construcţii şi a căilor de acces,

Situaţia extraordinară prevăzută la art.115 alin.(4) din Constituţia României, republicată, s-a creat ca urmare a inundaţiilor devastatoare din această primăvară, iar neadoptarea prezentei reglementări conduce la imposibilitatea refacerii imediate a locuinţelor din zonele calamitate, cu repercursiuni umane şi sociale foarte grave,

În temeiul art.115 alin.(4) din Constituţia României, republicată,

Guvernul României adoptă prezenta ordonanţă de urgenţă:


	Eliminat
	

	5.
	Art.1. – Construirea şi/sau reabilitarea caselor de locuit din zonele calamitate, inclusiv pentru amenajarea terenurilor de construcţii şi a căilor de acces se realizează prin Agenţia Naţională pentru Locuinţe.


	1. Articolul 1 va avea următorul cuprins:
Art.1. – (1) Construirea şi/sau reabilitarea caselor de locuit din zonele calamitate, stabilite prin hotărâre de Guvern, inclusiv pentru amenajarea terenurilor pentru construcţii şi a căilor de acces aferente se realizează prin Agenţia Naţională pentru Locuinţe.

(2) Construcţiile astfel realizate vor fi atribuite cu titlu gratuit proprietarilor caselor calamitate.


	

	6.
	Art.2. – (1) Sunt scutite de la plata taxelor datorate bugetului de stat sau bugetelor locale toate avizele şi autorizaţiile necesare construirii şi/sau reabilitării caselor de locuit din zonele calamitate, inclusiv pentru amenajarea terenurilor de construcţii şi a căilor de acces.

(2) Alimentarea/realimentarea cu energie electrică a locuinţelor menţionate la art.1 se va face fără perceperea tarifelor de emitere a avizelor de amplasament, avizelor tehnice de racordare şi a tarifelor de racordare de către operatorul de distribuţie din zona calamitată.


	2. La articolul 2, alineatul (1) va avea următorul cuprins:

Art.2. – (1) Sunt scutite de la plata taxelor datorate bugetului de stat sau bugetelor locale toate avizele şi autorizaţiile necesare desfiinţării construirii şi/sau reabilitării caselor de locuit din zonele calamitate, inclusiv pentru amenajarea terenurilor de construcţii şi a căilor de acces.


	

	7.
	Art.3. – Pentru achiziţionarea produselor, serviciilor şi lucrărilor necesare pentru construirea şi/sau reabilitarea caselor de locuit din zonele calamitate, inclusiv pentru amenajarea terenurilor de construcţii şi a căilor de acces se va aplica art.12 lit.h) din Ordonanţa de urgenţă a Guvernului nr.60/2001 privind achiziţiile publice, aprobată cu modificări şi completări prin Legea nr.212/2002, cu modificările şi completările ulterioare.


	Nemodificat
	

	8.
	
	3. După articolul 3 se introduce un nou articol, art.4, cu următorul cuprins:

Art.4. – Normele de aplicare a prezentei ordonanţe de urgenţă în ceea ce priveşte regimul juridic al caselor de locuit, terenurilor şi căilor de acces aferente, se vor stabili prin hotărâre de Guvern la propunerea Ministerului Transporturilor, Construcţiilor şi Turismului. 


	


                                    PREŞEDINTE,                                                              SECRETAR,

                                  Dan Ioan Popescu                                                           Aurelia Vasile
Expert, 

Daniel Bădina

